Fujara

Fujara je slovenský ľudový drevený dychový nástroj. Fujaru používali pastieri na holiach pri pasení oviec a tiež pri rozličných slávnostných a smutných príležitostiach. Používala sa aj ako signálny komunikačný nástroj. Hra na fujare si vyžaduje, aby mal hráč hudobný sluch. Hráč na fujare striedal svoju hru so spevom.

Oblasť používania fujary bola oblasť Podpoľania na ploche cca. . Jej melodický zvuk použili vo svojej hudobnej tvorbe i slovenskí hudobní skladatelia (Svetozár Stračina, Norbert Bodnár, Jozef Grešák, Jana Kmiťová a ďalší). „Nikde inde, u žiadneho národa, spoločenstva či kmeňa sa s nástrojom zhodným s našou fujarou nestretneme. Preto je detvianska fujara považovaná za nástrojovú raritu a skvost slovenského ľudového inštrumentára.“

Fujara a fujarová hudba bola v roku 2005 zapísaná do Zoznamu majstrovských diel ústneho a nehmotného dedičstva ľudstva (súčasný Reprezentatívny zoznam nehmotného kultúrneho dedičstva Slovenska) a v roku 2008 bola zapísaná na Zoznam nehmotného kultúrne dedičstva ľudstva UNESCO.

Referencie

Pozri aj 
 fujara trombita
 koncovka

Iné projekty

Externé odkazy 
 
 
 
 Fujara.sk (sk, en)
 Fujara.ch
 www.tradicnepistaly.sk - Fujara a iné slovenské píšťaly
 UNESCO Intangible Cultural Heritage (en)
 Fujara Yahoo Group - sk, cz – Audio, Foto, Odkazy, Diskuze

Fujara
Dychové nástroje
Drevené dychové nástroje
Slovenské hudobné nástroje
Nehmotné kultúrne dedičstvo ľudstva